FI
L 205/36
21L.A.11
Euroopan unionin virallinen lehti
5.8.2022
Havainnot ja huomautukset
a) Saatuaan ilmoituksen havainnoista luonnollisten henkilöiden tai oikeushenkilöiden, joille on myönnetty tyyppihyväk­ syntätodistus, lisätyyppihyväksyntätodistus, suuren korjauksen suunnitteluhyväksyntä, lupa ilmailuun, lentokelpoisuus­ todistus, rajoitettu lentokelpoisuustodistus, melutodistus tai rajoitettu melutodistus taikka jotka ovat hakeneet sellaista, jotka ovat antaneet ilmoituksen suunnittelu- tai tuotantovalmiuksistaan tai jotka tuottavat tässä liitteessä olevan R alaluvun mukaisia ilma-aluksia, moottoreita, potkureita tai osia, on toimivaltaisen viranomaisen 21L.B.21 kohdan d tai e alakohdan mukaisesti määrittämässä ajassa toteutettava seuraavat toimet: 1. selvitettävä havaitun puutteen perussyyt ja myötävaikuttavat tekijät; 2. laadittava korjaustoimenpidesuunnitelma ja ehdotettava sitä toimivaltaiselle viranomaiselle; 3. osoitettava toimivaltaista viranomaista tyydyttävällä tavalla, että korjaavat toimenpiteet on toteutettu.
b) Toimivaltaisen viranomaisen 21L.B.21 kohdan f alakohdan mukaisesti tiedoksi antama huomautus on otettava asianmukaisesti huomioon.
Luonnollisen henkilön tai oikeushenkilön on tallennettava näiden huomautusten johdosta tehdyt päätökset.
21L.A.12
Vaatimusten täyttämisen menetelmät
a) Oikeushenkilö tai luonnollinen henkilö voi käyttää hyväksyttäville vaatimusten täyttämisen menetelmille (AMC) vaihtoehtoisia vaatimusten täyttämisen menetelmiä tämän asetuksen noudattamisen osoittamiseksi.
b) Jos luonnollinen henkilö tai oikeushenkilö haluaa käyttää vaihtoehtoista vaatimusten täyttämisen menetelmää, sen on ennen menetelmän käyttöönottoa toimitettava toimivaltaiselle viranomaiselle täydellinen kuvaus kyseisestä menetelmästä.
Kuvaukseen on sisällytettävä kaikki käsikirjoihin tai menetelmiin tehdyt tarkistukset, joilla saattaa olla merkitystä, sekä selvitys siitä, miten tämän asetuksen noudattaminen toteutuu.
c) Luonnollinen henkilö tai oikeushenkilö voi käyttää näitä vaihtoehtoisia vaatimusten täyttämisen menetelmiä sillä edellytyksellä, että toimivaltainen viranomainen on antanut siihen etukäteen hyväksynnän.
B ALALUKU – TYYPPIHYVÄKSYNTÄTODISTUKSET 21L.A.21
Soveltamisala
Tässä alaluvussa vahvistetaan menettely tyyppihyväksyntätodistusten hakemiseksi sekä tuotteita koskevien tyyppihyväksyn­ tätodistusten hakijoiden ja haltijoiden oikeudet ja velvollisuudet, kun tuote on jokin seuraavista: a) lentokone, jonka suurin sallittu lentoonlähtömassa (MTOM) on enintään 2 000 kg ja suurin käytettävä istuinpaikkaluku on neljä; b) purjelentokone tai moottoripurjelentokone, jonka MTOM on enintään 2 000 kg; c) ilmapallo; d) kuumailmalaiva; e) matkustajien kuljetukseen tarkoitettu kaasuilmalaiva, joka on suunniteltu enintään neljälle; f) pyöriväsiipinen ilma-alus, jonka MTOM on enintään 1 200 kg ja suurin käytettävä istuinpaikkaluku on neljä; g) mäntämoottori tai kiintopotkuri, joka on tarkoitettu asennettavaksi a–f alakohdassa tarkoitettuun ilma-alukseen.
Tällaisissa tapauksissa tyyppihyväksyntätodistuksen tietolomakkeeseen on tehtävä asianmukaiset merkinnät siitä, että moottori tai potkuri voidaan asentaa ainoastaan tällaiseen ilma-alukseen; h) autogyrot.
21L.A.22
Hakukelpoisuus
Luonnollinen henkilö tai oikeushenkilö, joka on osoittanut suunnitteluvalmiutensa tai on parhaillaan osoittamassa sitä 21L.
A.23 kohdan mukaisesti, voi hakea tyyppihyväksyntätodistusta tässä alaluvussa vahvistetuin edellytyksin.